สอบถามค่ะ มีตุ่มขึ้นบริเวณใบหน้าอยู่ดีๆก็ขึ้นมาเต็มหน้าทั้งๆที่ก่อนหน้านี้ก็ปกติดีและมีอาการคันเหมือนเป็นตุ่มอยู่ใต้ผิวหนัง และมีตุ่มแดงในปากด้วยค่ะแบบนี้เป็นอะไรหรอคะหรือว่าต้องใช้ยาอะไรในการรักษาหรอคะขอบล่วงหน้าค่ะ
สวัสดีค่ะ อาการมีตุ่มขึ้นที่ใบหน้าและที่ปาก เป็นตุ่มคัน ตุ่มแดง อาจจะเกิดจากตุ่มจากผื่นผิวหนังอักเสบจากการระคายหรือแพ้สัมผัสเช่น สบู่ โลชั่น โลหะที่มาโดนผิวหนัง ตุ่มจากผื่นภูมิแพ้ผิวหนัง ตุ่มจากการถูกแมลงกัด ตุ่มจากต่อมไขมันที่ใบหน้าอักเสบ รูขุมขนอักเสบ สิว หรือการติดเชื้อราที่ใบหน้าซึ่งถ้ามีอาการคันเป็นหลัก ก็บ่งบอกว่าน่าจะเป็นตุ่มจากผื่นผิวหนังอักเสบ เพียงแต่ต้องดูว่าอักเสบจากการระคาย การแพ้ หรือเป็นจากผิวหนังที่ไวหรือมีภูมิแพ้ผิวหนังอยู่แล้วเบื้องต้น ทำความสะอาดใบหน้าด้วยน้ำเปล่าหรือน้ำสบู่อ่อนๆที่ไม่ระคายเคือง ไม่ไปขัดถูที่หน้า หลีกเลี่ยงการใช้เครื่องสำอางหรือผลิตภัณฑ์ใดๆที่กระตุ้นให้มีอาการมากขึ้น กินยาแก้คันได้ และถ้าตุ่มดังกล่าวยังเป็นมากขึ้นเรื่อยๆ ควรไปพบแพทย์เพื่อตรวจประเมินจริงต่อไป